  Виталий Пронин Италиысь Милан карын кутскиз фигурной катаниея дуннелэн чемпионатэз. Нылъёс пӧлын Россилэсь данзэ отын утё Алина Загитова, Мария Сотскова но Станислава Константинова. 21-тӥ южтолэзе фигуристкаос вакчи программазэс возьматӥзы. Алина Загитова пичияк янгыш лэсьтӥз но, 79,51 балл люкаса, кыкетӥ луиз. Сое ог ӝыны баллы азьпалтӥз Италиысь Каролина Костнер гинэ. Со туж ичи. Озьыен, Алина Загитовалэн сое ортчыны луонлыкез вань ай. Эрико программаоссэс нылъёс возьматозы ӵуказе улыса, 24-тӥ южтолэзе. Та ӵошатсконын но зарни медаль утӥз ке, Алина Загитова аспӧртэмлыко рекорд пуктоз. Одӥг сезон куспын Гран-при понна вожвылъяськонын, Европалэн первенствояз, Олимпиадаын но дуннелэн чемпионатаз одӥг фигуристка но ӧз вормылы ай. Эдуард Степанов Туспуктэм: Александр Вильф / РИА Новости  